สวัสดีค่ะ หนูไปมีอะไรกับแฟนแล้วทีนี้ถ้าเราจะไปตรวจว่ามีน้ำอสุจิของแฟนอยู่ในช่องคลอดของเรารึเปล่า จะสามารถตรวจได้ไม่เกินกี่วัน แล้วถ้าเกิน3-4วันจะตรวจ เราจะรู้หรือเปล่าว่าเรามีเพศสัมพันธ์มา
สวัสดีค่ะ อสุจิ โดยทั่วไป ถ้าอยู่ภายในร่างกาย หรือในสภาวะที่เหมาะสมคือช่องคลอดผู้หญิง สามารถมีชีวิตอยู่ได้เฉลี่ย 48-72 ชั่วโมง หรือประมาณ 2-3 วัน แต่ถ้าอยู่นอกร่างกายก็ขึ้นกับสภาพแวดล้อม จะอยู่ได้นานกี่นาทีหรือกี่ชั่วโมงก็แล้วแต่สภาพแวดล้อม ถ้าแห้งมากก็อยู่ได้ไม่เกิน 30 - 60 นาทีหากจะตรวจร่างกายว่าผ่านการมีเพศสัมพันธ์มาหรือไม่ แพทย์มักจะประเมินอวัยวะเพศภายนอกร่วมด้วยว่าเยื่อบุพรหมจารีย์ฉีกขาดหรือไม่ ถ้าฉีกขาดเป็นแบบฉีกขาดเก่าหรือใหม่ มีร่องรอยการกระทำชำเราตามร่างกายด้วยหรือเปล่าในกรณีที่มีการฟ้องร้องว่าเป็นการมีการล่วงละเมิดทางเพศ หลังจากนั้นแพทย์จะเก็บตัวอย่างจากช่องคลอดไปตรวจดูว่ามีอสุจิหรือน้ำอสุจิอยู่หรือไม่โดยใช้น้ำยาตรวจพิเศษตัวอสุจิอาจจะตรวจได้แค่ภายใน 1 วันแรกหลังมีเพศสัมพันธ์ แต่น้ำหรือสารประกอบอื่นในอสุจิจะสามารถตรวจได้ถึง 3 วันด้วยวิธีการทดสอบเอ็นไซม์เอซิดฟอสฟาเทส หากเกินจากนั้นแล้วอาจจะต้องใช้ผลจากการตรวจร่างกาย หรือการย้อมสีอสุจิแบบพิเศษซึ่งอาจทำให้ยังเห็นตัวอสุจิได้ภายใน 7 วัน แต่ขึ้นกับปัจจัยหลายอย่างค่ะว่าจะเห็นหรือไม่